పవన్ కల్యాణ్, త్రివిక్రమ్ దర్శకత్వంలో తెరకెక్కిన చిత్రం ‘అజ్ఞాతవాసి’. ఈ చిత్రం ప్రస్తుతం పోస్ట్ ప్రొడక్షన్ కార్యక్రమాలను పూర్తి చేసుకుని.. విడుదలకు సంబంధించిన కార్యక్రమాలలో బిజీగా ఉంది. అయితే ఈ సినిమా ఓవర్సీస్లో సంచలనం సృష్టించబోతుందనే విషయం ఇప్పటికే ఈ సినిమాను అక్కడ రిలీజ్ చేస్తున్నవారు ప్రకటించారు. అత్యధిక థియేటర్లలో.. ఇప్పటి వరకు ఏ తెలుగు సినిమా విడుదలకానీ లొకేషన్లలో ఈ చిత్రం విడుదల అవుతున్నట్లుగా వారు ప్రకటించారు. అంతే కాదు.. ఇప్పటి వరకు ఇండియాకి సంబంధించిన ఏ చిత్రం కూడా ఓవర్సీస్లో అన్ని థియేటర్లలో విడుదల కాలేదంటే.. ఈ సినిమా హవా ఎలా ఉందో అర్ధం చేసుకోవచ్చు. ఇక ఈ సినిమాకి సంబంధించిన మరో సంచలన వార్త తాజాగా బయటికి వచ్చింది. ఇప్పటి వరకు ఏ భారతీయ చిత్రం ప్రదర్శింపబడని.. అమెరికాలోని లాస్ ఏంజెల్స్ యూనివర్శల్ స్టూడియోస్లో ఈ చిత్రాన్ని ప్రదర్శించనున్నారట. 2018 జనవరి 9న ఈ చిత్రాన్ని అక్కడి సిటీ వాక్ థియేటర్స్లో ప్రదర్శించనున్నారట. నిజంగా ఇది  తెలుగు సినిమాకి దక్కిన గౌరవంగా చెప్పుకోవాలి. ఈ విషయం తెలియజేస్తూ.. ఓవర్సీస్లో ఈ చిత్రాన్ని రిలీజ్ చేస్తున్న ఎల్ఏ తెలుగు వారు ఓ పోస్టర్ని విడుదల చేశారు. ఇప్పుడీ పోస్టర్ వైరల్ అవుతోంది.
povan kalyan, trivikram darsakatvamlo terakekkina chitram ‘agnaatavaasi’. ee chitram prastutam post production kaaryakramaalanu puurti chesukuni.. vidudalaku sambandhinchina kaaryakramaalalo bijiga undi. ayithe ee sinima ovarseeslo sanchalanam srushtinchabotundane vishayam ippatike ee sinimaanu akkada rillees chestunnavaaru prakatinchaaru. atyadhika theaterlalo.. ippati varaku e telugu sinima vidudalakaanii lokeshanlalo ee chitram vidudala avutunnatlugaa vaaru prakatinchaaru. anthe kaadu.. ippati varaku indiaki sambandhinchina e chitram kuudaa ovarseeslo anni theaterlalo vidudala kaledante.. ee sinima hawa ela undo ardham chesukovachhu. ika ee sinimaki sambandhinchina maro sanchalana vaarta taajaagaa bayatiki vachindi. ippati varaku e bhaarateeya chitram pradarsimpabadani.. americaloni las angels universal studioslo ee chitraanni pradarsinchanunnaarata. 2018 janavari 9na ee chitraanni akkadi city wack theaterslo pradarsinchanunnaarata. nijamgaa idhi  telugu sinimaki dakkina gowravanga cheppukovali. ee vishayam teliyajestu.. ovarseeslo ee chitraanni rillees chestunna ela telugu vaaru oo posterni vidudala chesaru. ippudi poster vairal avutondi.